มาสค์ไรเดอร์กาบุ

มาสค์ไรเดอร์กาบุ (Kamen Rider Gavv) เป็นละครโทคุซัทสึชุดมาสค์ไรเดอร์ ลำดับที่ 39 ของมาสค์ไรเดอร์ซีรี่ส์ และลำดับที่ 6 ของรัชศกเรย์วะ ออกอากาศทุกวันอาทิตย์ในช่วง ซูเปอร์ฮีโร่ไทม์ เวลา 9:00 น. - 9:30 น. ทางสถานีโทรทัศน์ทีวีอาซาฮิ ออกอากาศครั้งแรกเมื่อวันที่ 1 กันยายน ค.ศ. 2024

**ภาพรวม**
มาสค์ไรเดอร์กาบุ เป็นผลงานลำดับที่ 6 ของซีรีส์มาสค์ไรเดอร์ในรัชศกเรย์วะ คอนเซ็ปต์ของ มาสค์ไรเดอร์กาบุ สร้างขึ้นจากกิมมิคของขนมต่าง ๆ เช่น ของหวาน หรือ ขนมขบเคี้ยวnatalie240707 โดยมีตัวเอกที่ไม่ใช่มนุษย์โลกธรรมดา ด้านการออกแบบ ทางทีมงานได้ชี้แจงว่า เป็นการนำเอาต้นแบบที่ไม่ได้ใช้ ของ มาสค์ไรเดอร์ซีโร่วัน กลับมาใช้ เนื่องจากถูกเสนอในที่ประชุมหลายครั้งแต่ไม่ได้รับการอนุมัติ จึงเป็นโอกาสอันดีในครั้งนี้ ส่วนของเนื้อเรื่องนั้น ตัวเอกจะต้องตามหาอดีตของตนเอง และค้นหาความจริงไปพร้อม ๆ กับการต่อสู้เพื่อปกป้องผู้คนจากการรุกราน ของเผ่าพันธุ์ต้นกำเนิดตนเอง
คำโปรยของซีรี่ส์ชุดนี้คือ "ทั้งขนมและเหล่าร้าย ฉันจะกินมันให้หมดเลย 
" (お菓子も悪も、俺が食べつくす
, โอะคาชิโมะ อาคุโมะ, โอเระ กะ ทาเบทสึคุสึ
).

**เนื้อเรื่อง**
เผ่าปิศาจจากต่างโลก กรานิวต์ เข้ารุกรานโลกอย่างลับ ๆ และกระจัดกระจายไปทั่วทุกแห่ง มนุษยชาติไม่รู้ตัวแม้แต่น้อยว่ามหันตภัยครั้งใหญ่ได้คืบคลานเข้ามาแล้ว และขณะนี้มนุษยชาติทั้งหมดกำลังเป็นผู้ถูกล่า แต่แล้วก็มีชายหนุ่มคนหนึ่งกล้ายืนหยัดขึ้นมาต่อสู้เพื่อปกป้องทุกคน
โชมะ เด็กหนุ่มผู้รักการกิน ซึ่งการกินขนมหวาน ทำให้เขาสามารถสร้างไอเทมมีชีวิตที่ชื่อว่า โกจิโซ ขึ้นมาได้ โดยพวกมันสามารถมอบพลังให้กับเขา เพื่อต่อสู้ในฐานะ "มาสค์ไรเดอร์กาบุ" ได้ เรื่องราวของโชมะผู้ต่อสู้เพื่อปกป้องผู้คนจากพวกกรานิวต์จะเริ่มขึ้น ณ บัดนี้

**ตัวละคร**

**ผู้แปลงร่างมาสค์ไรเดอร์**
โชมะ (ショウマ) / มาสค์ไรเดอร์กาบุ (仮面ライダーガヴ)
ตัวเอกของเรื่อง เด็กหนุ่มลูกครึ่งมนุษย์กับชาวกรานิวต์ ชื่อเต็มของเขาคือ โชมะ สโตมัค (ショウマ・ストマック) ส่วนชื่อที่เขาใช้บนโลกมนุษย์คือ อิโนะอุเอะ โชมะ (井上 生真)  มีบุคลิกยิ้มแย้ม อัธยาศัยดี ชื่นชอบการกินขนมเป็นชีวิตจิตใจ เขาได้หลบหนีการตามล่าจากพวก สโตมัค ข้ามมิติมายังโลกมนุษย์ และได้ลองชิมขนมของชาวโลกจนติดใจ เมื่อโชมะต้องต่อสู้ เขาจะเปิดซิปเสื้อบริเวณท้อง เผยให้เห็นเข็มขัดกาบุสีแดง จากนั้นโชมะจะติดตั้งไอเทม โกจิโซ และทำการแปลงร่างเป็น มาสค์ไรเดอร์กาบุ
แม้ว่าโชมะจะตั้งหน้าตั้งตาช่วยเหลือผู้คน ต่อสู้กับพวกกรานิวต์ แต่ด้วยความไม่รู้ เขาก็ยังถูกชาวบ้านมองว่าเป็นตัวประหลาดอยู่ดี ทำให้โชมะรู้สึกกลัดกลุ้มและน้อยใจอยู่ลึก ๆ โชมะจึงตัดสินใจว่า จะไม่เปิดเผยตัวตนมาสค์ไรเดอร์ต่อคนอื่นเด็ดขาด
ในตอนที่ 5 หลังจากที่ได้พบกับ เด็นเต้ ผู้เป็นปู่ โชมะก็ได้ตัดสินใจจะเลิกเดินทางพเนจร และเผชิญหน้ากับเผ่าพันธุ์ของตนเอง เพื่อปกป้องโลกที่เป็นบ้านเกิดของแม่อย่างสุดกำลัง เขาจึงรวบรวมความกล้ากลับไปยังร้านฮาปิปาเระ ของซาจิกะ เพื่อขอโทษที่เขาแอบหนีออกมา ซึ่งก็ได้รับการอภัย และการต้อนรับอย่างอบอุ่นจากซาจิกะ
ที่มาของชื่อกาบุ มาจากการที่ตัวเขาถูกเรียกว่า "อาคะกาบุ(กาบุสีแดง)" อยู่บ่อย ๆ และขณะนั้นผู้คนขนานนามเขา ในฐานะฮีโร่ลึกลับว่า มาส์คไรเดอร์ โชมะจึงตั้งชื่อสมญานามตนเองว่า"มาสค์ไรเดอร์กาบุ"นับแต่นั้น
โชมะมีความสามารถพิเศษคือ เมื่อเขากินขนมใด ๆ ก็ตามเข้าไป ร่างกายของเขาจะสร้าง โกจิโซ ออกมาจากเข็มขัดกาบุได้ และยังสามารถสร้างได้เรื่อย ๆ ตามที่เขาต้องการ นอกจากนี้เขายังมีกำลังและความแข็งแกร่งเหนือกว่ามนุษย์ธรรมดา แม้จะยังไม่ได้แปลงร่างก็ตาม 
ในเรื่องเผยถึงอดีตของโชมะในวัยเด็ก โดยเขาถูกแม่กำชับไว้ว่าห้ามกินขนมจากโลกกรานิวต์ ก่อนที่แม่ของเขาจะถูกจับตัวไป โชมะจึงไม่เคยกินขนมเลยตั้งแต่นั้นมา จนกระทั่งมาได้กินขนมที่โลกมนุษย์ ต่อมาในตอนที่ 5 จึงได้ทราบว่า ณ เวลานั้น แม่ของโชมะถูกลักพาตัวไปจากโลกมนุษย์ และขังอยู่ในคฤหาสน์ตระกูลสโตมัค เพื่อป้องกันไม่ให้ลูกคนอื่น ๆ จับไปทำสไปซ์ ชีวิตวัยเด็กของโชมะจึงเต็มไปด้วยความทุกข์ระทม หลังพ่อของเขาตาย สองแม่ลูกจึงถูกพี่น้องคนอื่น ๆ ตามล่าตัว จนในที่สุดพวกเขาก็ถูกจับได้ แต่แม่ของโชมะได้สละตัวเอง ยอมโดนจับไปแปรรูป เพื่อเปิดโอกาสให้โชมะหลบหนีไป ทว่าสุดท้ายแล้ว มิจิรุ แม่ของโชมะก็ถูก 1 ใน 5 พี่น้องกรานิวต์สังหาร ด้วยการทำลายฮิโตะเพรสที่ผนึกเธอไว้จนแหลก หลังสูญเสียแม่ไปโชมะก็อยู่ลำพังมาโดยตลอด และหลีกเลี่ยงการผูกมิตรกับผู้คน เพราะเขาไม่อยากให้มีใครถูกจับไปทำสไปซ์อีก
อนึ่ง โชมะเกิดมามีร่างกายที่ไม่สมบูรณ์ เนื่องจากมีแม่เป็นมนุษย์ จึงไม่สามารถใช้พลังแบบชาวกรานิวต์เลือดบริสุทธิ์ได้ บูช ผู้เป็นพ่อจึงไปขอร้องให้ เด็นเต้ ทำการผ่าตัดดัดแปลงกาบุ โดยใส่อวัยวะเทียมเสริมเข้าไป ซึ่งผลลัพท์ที่ได้เพิ่งจะเป็นที่ประจักษ์เมื่อโชมะโตเป็นวัยรุ่น และกลายเป็นมาสค์ไรเดอร์
คาระคิดะ ฮันโตะ (辛木田 絆斗) / มาสค์ไรเดอร์วาเลน (仮面ライダーヴァレン)
หนุ่มนักเขียนฟรีแลนซ์ ที่เข้าไปพัวพันกับเหตุการณ์กรานิวต์ออกอาละวาดโดยบังเอิญ จนจับพลัดจับผลูได้เป็นมาสค์ไรเดอร์ในภายหลัง
ในตอนที่ 2 เผยว่าฮันโตะนั้นมีสมมุติฐานในการสืบเรื่องที่แม่นยำอย่างไม่น่าเชื่อ โดยที่เขาเองก็ไม่รู้ตัวเช่นกัน
ตอนที่ 4 หลังจากฮันโตะเริ่มตามสืบเรื่องราวของกรานิวต์ และกาบุ เขาก็พบว่ากาบุนั้นไม่ได้เป็นภัยต่อมนุษย์ โดยขนานนามให้ว่า มาสค์ไรเดอร์  
ตอนที่ 5 ฮันโตะได้บังเอิญไปพบกับเอเจนต์ที่กำลังขนย้ายมนุษย์ที่ถูกผนึก แต่ถูกจับได้เสียก่อน เคราะห์ดีที่โชมะในร่างกาบุ ตามมาพบและช่วยเอาไว้ได้ทัน หลังจากนั้น เขาก็ได้พยายามอธิบายต่อชาวบ้านที่หวาดกลัว ว่ากาบุไม่ใช่ปิศาจร้าย โดยขอให้ทำความรู้จักในนาม มาสค์ไรเดอร์ วีรบุรุษผู้ต่อสู้เพื่อปกป้องผู้คน
ตอนที่ 6 หลังจากที่อาจารย์โซจิหายตัวไป ฮันโตะได้สืบหาเบาะแสไปจนกระทั่งพบว่า โซจิถูกผนึกและถูกทำลายไปแล้ว โดยฝีมือของกรานิวต์นักมายากล ฮันโตะที่สูญเสียอาจารย์ไปอย่างกระทันหัน จึงไปขอความช่วยเหลือจากสุงะ ซึ่งก็ได้รับข้อเสนอให้รับการผ่าตัดปลูกถ่ายเนื้อเยื่อกรานิวต์ เพื่อให้สามารถใช้พลังแบบเดียวกันได้ ในระหว่างการผ่าตัด สุงะไม่ได้ใช้ยาชา หรือยาสลบ เพื่อให้ความเจ็บปวดกระตุ้นแรงใจในการล้างแค้นของฮันโตะ การผ่าตัดเป็นไปด้วยดี กระทั่งฮันโตะฟื้นตัว จึงตรงเข้าไปต่อสู้กับกรานิวต์ทันที  ด้วยพลังที่มหาศาลจากโกจิโซ ร่างกายของฮันโตะจึงต้องรับภาระอันหนักหน่วง แต่เขาก็สามารถปรับตัวได้ในเวลาอันสั้น และกลายเป็น มาสค์ไรเดอร์วาเลน ได้อย่างสมบูรณ์
ในอดีต ฮันโดะสูญเสียแม่จากการถูกกรานิวต์ลักพาตัวไป ทำให้เขามีปมแค้นต่อชาวกรานิวต์จนถึงปัจจุบัน
ซาจิกะชอบเรียกฮันโตะด้วยชื่อเล่นว่า ฮันตี้ ซึ่งเจ้าตัวไม่ค่อยชอบเท่าไรนัก
ที่มาของชื่อ วาเลน มาจากตอนที่ฮันโตะถูกกาบุ(โชมะ)เรียกชื่อว่า"ช็อกโกแลตคุง" แต่เขาไม่ชอบชื่อนี้ จึงคิดอยู่ครู่หนึ่ง และก็ได้ชื่อออกมาว่า"มาสไรเดอร์วาเลน"ซึ่งมีที่มาจากการให้ช็อกโกแลตในวันวาเลนไทน์ ตรงกับลักษณะร่างหลักของเจ้าตัว ที่มีธีมจากช็อกโกแลต
ในตอนที่ 20 ฮันโตะได้ทราบว่า โชมะเป็นชาวกรานิวต์เหมือนกัน จากที่เห็นโชมะกับลาเกียร์ร่วมมือกัน ทำให้เขาช็อคไปไม่น้อย และเกิดความสับสน
ลาเกียร์ อมัลการ์ (ラキア・アマルガ) / Lage 9 (ラーゲ 9, ลาเกไนน์) / มาสค์ไรเดอร์วรัม (仮面ライダーヴラム)
ชาวกรานิวต์เพศชาย พนักงานพาร์ทไทม์ที่ได้รับการว่าจ้างจากแลงโก้ ให้รวบรวมฮิโตะเพรสมากที่สุดเท่าที่จะทำได้ เอกลักษณ์เด่นคือหนวดสัมผัสมากมาย ที่ทำให้เขาสามารถจับมนุษย์ได้หลายคนพร้อมกัน จึงทำให้ลาเกไนน์เป็นกรานิวต์ตนเดียว ที่รวบรวมฮิโตะเพรสได้มากที่สุด ณ ตอนนี้ นอกจากนี้ ลาเกยังได้รับเข็มขัด วราสตัมเกียร์ จากนิเยลฟ์ ไว้สำหรับแปลงร่างเป็น มาสค์ไรเดอร์วรัม เพื่อต่อกรกับกาบุและวาเลนอีกด้วย แต่แท้จริงแล้วนั้น จุดประสงค์ที่ลาเกไนน์มารับงานพาร์ทไทม์ให้บริษัทสโตมัค คือการตามหาน้องชายของเขา โคเมล ซึ่งหายตัวไปหลังจากกินขนมแห่งความมืดเข้าไป และเข้าร่วมกับพวกสโตมัค ภายหลังทราบว่าน้องชายของลาเกไนน์เสียชีวิตเพราะถูกเอเจนต์สังหาร เขาจึงมีความแค้นต่อตระกูลสโตมัคเป็นอย่างมาก และต้องการล้างแค้นด้วยการแทรกซึมเข้าองค์กร เพื่อหาทางทำลายจากภายใน
ในตอนที่ 20 เผยว่าชื่อจริงของลาเกไนน์คือ ลาเกียร์ อมัลการ์ หลังจากที่โชมะทราบว่า เขาเป็นผู้สูญเสียจากเหตุร้ายที่พวกสโตมัคได้ก่อไว้เช่นกัน จึงไปขอเจรจาให้ร่วมมือด้วย ลาเกียร์คิดอยู่ครู่หนึ่ง จนตระหนักได้ว่า โชมะเป็นทั้งผู้สูญเสียและชาวกรานิวต์เหมือนกับตน เขาจึงยอมร่วมมือด้วย โดยพายังโรงงานขนมแห่งความมืด เพื่อช่วยผู้คนที่ถูกจับออกมา ซึ่งหมายความว่า ลาเกียร์ตัดสินใจครั้งใหญ่ ด้วยการตั้งตัวเป็นศัตรูกับตระกูลสโตมัคอย่างอุกอาจ
ดาร์คโชมะ (ダークショウマ) / มาสค์ไรเดอร์บิตเตอร์กาบุ (仮面ライダービターガヴ)
ปรากฏตั้งแต่ตอนที่ 21 ร่างโคลนที่ถูกสร้างเลียนแบบโชมะ ผู้สร้างคือสุงะ ซึ่งเขานำ DNA มาจากเส้นผมของโชมะที่เขาแอบเก็บมาในตอนที่ 20 แม้ว่าจะมีพลังสร้างโกจิโซ และสามารถแปลงร่างเป็น มาสค์ไรเดอร์ ได้เหมือนกัน ทว่าโชมะผู้นี้มีนิสัยตรงกันข้ามกับตัวจริงโดยสิ้นเชิง ไม่ว่าจะเป็นท่าทีก้าวร้าว และไม่มีจิตสำนึกความเป็นคนดี สังเกตได้จากตอนที่เขาทำร้ายคนสูงอายุโดยไม่รู้สึกอะไรเลย ฮันโตะที่ผ่านมาพบ ก็เกิดเข้าใจผิดว่าโชมะแปรพักตร์ไปเป็นพวกกรานิวต์แล้ว จึงแปลงร่างต่อสู้เพื่อหยุดเขา ลาเกียร์ที่บังเอิญตามมาเห็นก็รู้ทันทีว่า โชมะที่อยู่ตรงหน้านั้นไม่ใช่ตัวจริง เพราะ กาบุ ตรงหน้าท้องไม่เหมือนกัน ดังนั้น ลาเกียร์จึงแปลงร่างเป็น วรัม เข้าร่วมการต่อสู้ด้วย
หลังจากลาเกียบุกเข้าไปในห้องทดลองลับ และพบกับแท็งค์เก็บรักษาโชมะร่างโคลน เขาจึงทำลายพวกมันทั้งหมด
สุงะ เค็นโซ (酸賀 研造) / มาสค์ไรเดอร์เบค (仮面ライダーベイク)
หนุ่มนักวิทยาศาสตร์วัยกลางคน ผู้ทำการค้นคว้าเกี่ยวกับกรานิวต์มาเป็นเวลานาน ลักษณะเด่นคือ สวมแว่น ทรงผมดูยุ่งเหยิง ชอบสวมชุดกาวน์แทบจะตลอด สุงะบังเอิญจับโกจิโซมาได้ 2 ในจังหวะที่โชมะเพิ่งเอาชนะกรานิวต์ได้ เขาได้บอกกับฮันโตะว่า ตนกำลังค้นคว้าหาวิธีต่อกรกับพวกกรานิวต์ ด้วยการประดิษฐ์ ไรเดอร์ซิสเต็ม ขึ้นมา และองค์ประกอบที่ยังขาดคือไอเทม โกจิโซ ที่มีเพียงโชมะคนเดียวเท่านั้นที่สร้างมันได้ หลังจากที่ได้พบและพูดคุยกับฮันโตะ สุงะจึงตระหนักได้ว่า คนอย่างฮันโตะนั้นเหมาะสมที่จะมาเป็นผู้ทดลองไรเดอร์ซิสเต็มของเขา ภายใต้ชื่อ มาสค์ไรเดอร์วาเลน
ในตอนที่ 6 หลังจากฮันโตะสูญเสียอาจารย์ไป เขาก็โน้มน้าวให้ฮันโตะยอมเป็นมาสค์ไรเดอร์สำเร็จ โดยจำเป็นต้องผ่าตัดปลูกถ่ายเนื้อเยื่อของกรานิวต์ เพื่อให้ร่างกายผู้ใช้รองรับพลังของโกจิโซได้ และในท้ายตอน สุงะก็แอบขโมยโกจิโซไปจากโชมะอีก 4 ตัว และเผยอีกว่าเขาได้ร่วมมือกับนิเยลป์ ทำการทดลองลับบางอย่างที่เกี่ยวข้องกับมนุษย์และกรานิวต์
หลังจากที่เขาแอบเก็บเส้นผมของโชมะมา 1 เส้น สุงะก็แอบทำโครงการลับในห้องใต้ดิน นั่นคือการโคลนนิ่งโชมะขึ้นมา จนเกิด ดาร์คโชมะ ที่สามารถแปลงร่างเป็น มาสค์ไรเดอร์ บิตเตอร์กาบุ ได้ นอกจากนี้เขายังได้โคลนนิ่ง ดาร์คโชมะ ขึ้นมาหลายคนด้วยกัน เพื่อสร้างกองทัพมนุษย์ครึ่งกรานิวต์ ทว่าจุดประสงค์ของเขาก็ยังคงเป็นปริศนา 
ในตอนที่ 27 สุงะได้สร้างอุปกรณ์ใหม่ขึ้นมาชิ้นหนึ่ง นั่นคือ เบคแม็กนั่ม ซึ่งเป็นรุ่นพัฒนาของ วาเลนบัสเตอร์ ที่ฮันโตะใช้อยู่ โดยเขาได้ใช้มันแปลงร่างเป็น มาสค์ไรเดอร์เบค และท้าสู้กับโชมะเพื่อเป็นการแสดงประสิทธิภาพของชุดเกราะ ซึ่งพลังของเบคสามารถเอาชนะกาบุไปได้ และยิ่งไปกว่านั้น สุงะได้เปิดเผยความจริงว่า ในอดีตก่อนที่ฮันโตะจะมาเป็น มาสค์ไรเดอร์ เขาเคยทำการทดลอง ผ่าตัดปลูกถ่ายเซลล์กรานิวต์ กับมนุษย์มาแล้ว 8 คน และมีฮันโตะเพียงคนเดียวที่เขาผ่าตัดสำเร็จ ซึ่งหมายความว่าเพื่อการทดลองแล้ว การสละชีวิตคนก็ไม่ใช่เรื่องยากสำหรับสุงะเลย ทำให้ฮันโตะช็อคเป็นอย่างมาก
ในอดีต สุงะเคยมีลูกหนึ่งคน แต่ไม่นานนักเด็กก็เสียชีวิตไปเนื่องจากร่างกายไม่แข็งแรง ทำให้สุงะพยายามค้นคว้าหาวิธีสร้างชีวิตใหม่ จนกระทั่งเผ่ากรานิวต์รุกรานโลก เขาจึงไปเก็บตัวอย่างเซลล์กรานิวต์ นำมาทดลองจริงกับมนุษย์  และพบว่า ฮันโตะคือผู้มีร่างกายรองรับเซลล์กรานิวต์ได้ดีที่สุด จึงเดินหน้าทำการค้นคว้าต่อ สุดท้ายเขาก็ทำสำเร็จด้วย DNA ของโชมะ สร้างร่างโคลนขึ้นมานับสิบ เพื่อสร้างกองทัพมนุษย์ที่มีพลังของกรานิวต์
มาเก็น (マーゲン) / มาสค์ไรเดอร์บิตเตอร์กาบุ (仮面ライダービターガヴ)
ปรากฏตั้งแต่ตอนที่ 30 พ่อค้าชั้นนำจากโลกกรานิวต์ที่สนับสนุนบ็อกก้า จาร์ดั๊ค มีเครือข่ายผู้ติดต่อที่กว้างขวาง, แหล่งเงินทุนที่อุดมสมบูรณ์ และมีอิทธิพลอย่างมาก หลังจากที่รับประทานขนมหวานแห่งความมืด เขาได้หลงไหลพลังจึงร้องขอให้นิเยลฟ์ผ่าตัดกาบุในตัวกลายเป็นบิตเตอร์กาบุพร้อมปลอมตัวมนุษย์เพื่อที่กำจัดกรานิวต์ฮันเตอร์ทั้ง 3

**ผู้เกี่ยวข้องกับมาสค์ไรเดอร์**
อามาเมะ ซาจิกะ (甘根 幸果)
สาวแกลเจ้าของร้านรับจ้างสารพัด ฮาปิปาเระ ผู้มองโลกในแง่ดี และสร้างความสดใสให้ผู้คนรอบข้างได้เสมอ เธอผ่านมาพบกับโชมะในสภาพหมดแรง นอนอยู่หลังพุ่มไม้ วันแรกที่เขามาโลกมนุษย์ โดยเธอได้พาเขากลับไปรักษาตัวที่บ้าน แต่เกิดถูกชะตาด้วย จึงยอมให้โชมะพักอาศัยที่ร้านของเธอและช่วยทำงานจิปาถะไปด้วย
ในตอนที่ 5 หลังจากที่โชมะหายตัวไป และกลับมาหาเธอ ซาจิกะได้ต่อว่าโชมะเป็นการใหญ่ แต่ก็ให้อภัยในที่สุด และยกพื้นที่ส่วนหนึ่งของร้านให้โชมะอาศัยเป็นบ้าน โดยมีข้อแลกเปลี่ยนคือ โชมะจะต้องช่วยเธอเฝ้าร้าน และเป็นผู้ช่วยติดตามเธอไปทำงานทุกที่ ซึ่งเธอก็ให้เงินเดือนโชมะไว้สำหรับซื้อของกินของใช้ด้วยเช่นกัน
อนึ่งซาจิกะเป็นผู้ตั้งชื่อเล่นให้โชมะว่า "อุมะโช"
แม้ว่าจะดูเป็นคนไม่คิดเล็กคิดน้อย มองโลกในแง่ดี แต่ซาจิกะก็เป็นคนเก็บกด ซ่อนความรู้สึกหรือปมในใจไว้ และไม่ชอบพูดออกมาให้ใครรู้ ทว่าโชมะสังเกตได้ถึงจุดนี้ จึงพยายามปรับทุกข์กับเธอให้ยอมพูดออกมา ซึ่งก็ทำให้ความสัมพันธ์ของทั้งคู่ดียิ่งขึ้น ในตอนหลังตนรู้ถึงการมีอยู่ของมาสไรเดอร์และกลานิวส์ ทำให้ซาจิกะคอยซัพพอร์ตพวกโซมะอยู่ตลอด รวมถึงช่วยเหลือเด็นเต้ด้วยเช่นกัน
อิโนอุเอะ มิจิรุ (井上 みちる)
แม่ของโชมะ ภรรยาคนที่สองของ บูช สโตมัค เธอถูกลักพาตัวไปจากโลกมนุษย์ และบังเอิญพบรักกับบูช จนมีบุตรด้วยกัน 1 คน คือโชมะ เธอมักจะเตือนโชมะไม่ให้ยุ่งกับอาหารของโลกกรานิวต์ และทั้งสองก็ได้แต่กินผักหญ้าข้างทาง มิจิรุมักเล่าให้ลูกชายของเธอฟังถึงอาหารที่โลกมนุษย์ ซึ่งทำให้ทั้งคู่รู้สึกดีขึ้น หลังจากที่ทุกข์ทรมานกับชีวิตในต่างโลก
มิจิรุเสียชีวิตจากการถูกผนึกเป็น ฮิโตะเพรส และถูกทำลายในสภาพนั้น ด้วยฝีมือของกล็อตต้า 1 ใน 5 พี่น้องตระกูลสโตมัค
ชิโอยะ โซจิ (塩谷 壮士)
อาจารย์ของฮันโตะ นักเขียนอิสระผู้มีความเจนจัดในวงการสื่อ เขามักจะสอนฮันโตะด้วยการปล่อยให้ไปหาประสบการณ์เอง แล้วจึงกลับมารับการสอน โดยฮันโตะเองก็ให้ความเคารพโซจิเป็นอย่างมาก
ท้ายตอนที่ 5 ระหว่างการไปสืบหาข่าว โซจิพบเข้ากับกรานิวต์นักมายากลโดยบังเอิญ และถูกจับตัวไปในที่สุด
ในตอนที่ 6 พบว่าโซจิถูกจับแปรสภาพเตรียมทำสไปซ์ แต่ก็ถูกกรานิวต์ที่ลักพาตัวไปทำลายทิ้งคามือ โซจิจึงเสียชีวิตในที่สุด การตายของโซจิเป็นแรงกระตุ้นให้กับฮันโตะ ที่มีความแค้นต่อกรานิวต์เป็นทุนเดิมอยู่แล้ว ทำให้ฮันโตะยอมสละตนเอง เข้ารับการผ่าตัดกลายเป็นมาสค์ไรเดอร์

**บริษัทสโตมัค**
กลุ่มบริษัทใหญ่ของโลกของกรานิวต์ โดยมีคนในตระกูลสโตมัคเป็นผู้บริหารหลัก อีกทั้งเป็นครอบครัวตระกูลใหญ่ที่มีอำนาจและอิทธิพลมากที่สุดและยังมีกองทัพใต้บังคับบัญชาจำนวนมาก
บูช สโตมัค (ブーシュ・ストマック)
อดีตผู้นำตระกูลสโตมัค และ อดีตประธานใหญ่ ของบริษัทสโตมัค เขาได้ตกหลุมรักกับหญิงสาวชาวโลก อิโนะอุเอะ มิจิรุ ซึ่งก็คือแม่ของโชมะ และได้พาตัวเธอมาที่โลกกรานิวต์ด้วย โดยเนื้อแท้บูชเป็นคนมีจิตใจดี แต่ต้องแสร้งทำเป็นใจร้ายกับ มิจิรุ และลูกชาย เพราะไม่ต้องการให้ลูก ๆ ที่เหลือจับพวกเขาไปทำสไปซ์ผสมในขนมแห่งความมืด บูชได้ไปขอร้องให้เด็นเต้ช่วยผ่าตัดดัดแปลงโชมะ ให้สามารถใช้พลังกรานิวต์ได้ ก่อนที่เขาจะถูกแลงโกลงมือสังหารในที่สุด เมื่อสิ้นบูชไปแล้ว โชมะและแม่ก็ไม่เหลือใครคอยคุ้มครองอีก เหล่าพี่น้องทั้ง 5 จึงตรงเข้าเล่นงานทันที
โชมะที่ไม่รู้ความจริงเบื้องหลัง ได้แต่โกรธแค้นพ่อมาตลอด ที่ทำให้เขาและแม่ต้องใช้ชีวิตอยู่อย่างขมขื่น
แลงโก สโตมัค (ランゴ・ストマック)
ลูกชายคนโตของตระกูลสโตมัค ลักษณะเป็นชายหน้าตาขึงขังในเสื้อคลุมสีดำ เข้มงวดกับพี่น้องทุกคน เขามองว่ามนุษย์กับกรานิวต์ไม่สมควรอยู่ร่วมกัน
ในตอนที่ 4 เผยว่า เมื่ออดีต แลงโกคือผู้ลงมือสังหารพ่อ ซึ่งเป็นอดีตผู้นำตระกูลสโตมัคด้วยตนเอง ก่อนจะยึดอำนาจขึ้นเป็นผู้นำตระกูลคนใหม่
กล็อตต้า สโตมัค (グロッタ・ストマック)
ลูกสาวคนโตของตระกูลสโตมัค ลักษณะเป็นหญิงสาวในชุดเดรสสีดำ รับหน้าที่ดูแลไลน์ผลิตขนมแห่งความมืดของโรงงาน บริษัทสโตมัค เธอได้ค้นพบว่า หากทำให้มนุษย์มีความสุขก่อนจะถูกจับมาทำส่วนผสม จะทำให้ขนมแห่งความมืด มีรสชาติดีขึ้นหลายเท่า อาวุธประจำตัวของเธอคือ เคียวด้ามยาว ที่สามารถยืดหดได้
ในตอนที่ 9 กล็อตต้าได้แสดงให้เห็นถึงฝีมือการต่อสู้ที่ร้ายกาจของเธอ ด้วยการเล่นงานวาเลนที่พุ่งเข้าจู่โจมเธอจนหมดสภาพ แต่เธอก็ไม่ได้ปลิดชีพเขาในท้ายที่สุด
นิเยลฟ์ สโตมัค (ニエルブ・ストマック)
ลูกชายคนรองของตระกูลสโตมัค ลักษณะเป็นชายสวมแว่นผู้เงียบขรึม เป็นฝ่ายวิเคราะห์ยุทธศาสตร์ของ บริษัทสโตมัค ฉลาดเป็นกรด แม้จะดูเป็นสุภาพบุรุษ สงบเสงี่ยม แต่ในใจกลับมีความขัดแย้งกับพี่ใหญ่อย่าง แลงโก อยู่เนือง ๆ
ในตอนที่ 6 นิเยลฟ์ได้เผยว่า เขาเป็นคนเดียวในตระกูลที่เปลี่ยนใจไม่คิดจะสังหารโชมะ หลังค้นพบบันทึกการผ่าตัดในอดีตของเด็นเต้ เพราะต้องการศึกษาข้อมูลของ กาบุสีแดง และพลังของมาสค์ไรเดอร์ นอกจากนี้เขายังรู้ถึงการปรากฎตัวของวาเลน ที่มนุษย์เป็นผู้แปลงร่าง ด้วยเหตุนี้ นิเยลฟ์จึงพุ่งเป้าความสนใจไปที่ไรเดอร์ซิสเต็มแทน ซึ่งภายหลังเผยว่าเขาแอบร่วมมือกับสุงะ ในโปรเจคการทดลองลับบางอย่าง ที่เกี่ยวข้องกับมนุษย์และกรานิวต์
ชีตา สโตมัค (シータ・ストマック)
น้องสาวฝาแฝดของตระกูลสโตมัค มีผมยาวสีขาวและดำเป็นเอกลักษณ์ มักไปไหนมาไหนกับจีปอยู่เสมอ เธอและคู่แฝดมีหน้าที่มอบหมายงานให้ กรานิวต์ แต่ละตน ออกไปล่ามนุษย์และจับตัวกลับมาให้ได้มากที่สุด ก่อนจะส่งไปทำส่วนผสมของขนม อาวุธประจำตัวของเธอคือปืนพก และในตอนที่ 14 ชีตายอมสละชีวิตตัวเองโดยรับการโจมตีของกาบุแทนจีป
จิ๊บ สโตมัค (ジープ・ストマック)
น้องชายฝาแฝดของตระกูลสโตมัค แต่มีใบหน้าสวย และแต่งกายเหมือนผู้หญิง จีปมีลักษณะภายนอกคล้ายคลึงกับชีตามาก ทั้งหน้าตาและทรงผม และเวลาพูด ก็มักจะพูดจาเหมือนกับชีตาเช่นกัน อาวุธประจำตัวของเขาคือ ดาบสั้น
เด็นเต้ สโตมัค (デンテ・ストマック)
น้องชายซอมบ์ ซึ่งมีศักดิ์เป็นปู่ ของเหล่าพี่น้องสโตมัค เป็นกรานิวต์นักวิทยาศาสตร์อัจฉริยะ ยิ่งกว่านั้น เขาคือผู้คิดค้นสูตรขนมแห่งความมืดที่โด่งดังไปทั่วโลกกรานิวต์ แม้จะเป็นคนตระกูลสโตมัค แต่เด็นเต้ไม่ได้มีความรู้สึกทะเยอทะยานในอำนาจเลย นอกจากนี้ เมื่อบูชมาขอร้องให้ช่วยผ่าตัดลูกชายเพื่อช่วยชีวิต เขาก็เกิดความรู้สึกเอ็นดูและห่วงใยในตัวโชมะ เมื่อพบว่าอวัยวะเทียมที่ดัดแปลง ไม่สามารถช่วยให้โชมะใช้พลังกรานิวต์ได้ เขาจึงเดินทางมาโลกมนุษย์เพื่อค้นหาวิธีต่าง ๆ นา ๆ
หลังจากที่ผ่านไป 15 ปี เด็นเต้ได้อาศัยอยู่ที่โลก โดยซ่อนตัวอยู่ในถ้ำบริเวณป่า และเกิดความรู้สึกชอบในโลกมนุษย์และขนมของชาวโลกขึ้นมา จนไม่อยากกลับไปโลกของตนเองอีก กระทั่งเขาบังเอิญผ่านมาพบโชมะที่หมดสติเพราะความหิว ปู่หลานจึงได้พบกันอีกครั้ง โดยที่เขาตื่นเต้นมากเมื่อพบว่า การผ่าตัดโชมะประสบผลสำเร็จเกินคาด
ในตอนที่ 6 หลังจากปรับความเข้าใจกันแล้ว โชมะก็กลับมายังที่พักของเด็นเต้อีกครั้ง พร้อมกับขนมจำนวนหนึ่ง โดยโชมะพยายามเกลี้ยกล่อมให้เด็นเต้ย้ายมาอยู่ฝั่งมนุษย์ ทำให้เด็นเต้ลำบากใจเล็กน้อยเพราะ โชมะตั้งใจจะเปิดศึกกับคนสายเลือดเดียวกัน และตนก็ยังเป็นคนตระกูลสโตมัคด้วย หลังจากครุ่นคิดอยู่พักหนึ่ง เขาก็ตกลงว่าจะให้การสนับสนุนอยู่ห่าง ๆ โดยแลกกับการนำขนมมาให้ทุกครั้ง ซึ่งโชมะก็ยินดีรับข้อตกลงนี้
ซอมบ์ สโตมัค (ゾンブ・ストマック)
ปู่ของโชมะและพี่ชายของเด็นเต้ เป็นผู้ก่อตั้งบริษัทสโตมัค เขาและน้องชายร่วมกันสร้างสูตรขนมหวานมากมาย จนกระทั่งเด็นเต้ค้นพบสูตรขนมแห่งความมืด ซอมบ์จึงเกิดความคิดริเริ่มที่จะนำมันออกเผยแพร่สู่ประชาชนชาวกรานิวต์

**ชาวโลกกรานิวต์**
บ็อกก้า จาร์ดั๊ค (ボッカ・ジャルダック)
ปรากฏตัวตั้งแต่ตอนที่ 29 ประธานาธิปดีแห่งโลกกรานิวต์ เป็นผู้กุมอำนาจสูงสุด สืบเชื้อสายมาจากระกูลกรานิวต์ผู้ดีเก่าแก่ บ็อกก้าปรากฎตัวท่ามกลางห้องประชุมของบริษัทสโตมัค เนื่องจากจีป บุตรชายของบ้านสโตมัคได้ทำข้อตกลงแต่งงานกับรีเซล บุตรสาวของเขา และนอกจากนี้ เขายังคิดจะเข้าแทรกแซงแผนการของบ้านสโตมัค ทำให้กล็อตต้าโกรธเป็นอย่างมาก ส่วนแลงโก้เองก็ไม่พอใจ แต่ก็ไม่กล้าขัด ด้วยอำนาจที่เหนือกว่าของประธานาธิปดี จึงต้องจำยอมไปก่อน  
ลิเซล จาร์ดั๊ค (リゼル・ジャルダック)
ปรากฏตัวตั้งแต่ตอนที่ 29 บุตรสาวของบ็อกก้า จาร์ดั๊ค มีนิสัยเอาแต่ใจตัวเอง ขี้เล่นซุกซน แต่แฝงไปด้วยความวิปลาสอยู่ภายใน รีเซลปรากฎตัวในฐานะคู่หมั้นของจีป ซึ่งก่อนหน้านี้เธอได้มาพบกับจี๊ป และเกิดความสนใจในตัวเขา หลังจากนั้นทั้งคู่ก็ได้ทำข้อตกลงกันว่า ลิเซลจะได้ไปเที่ยวเล่นในโลกมนุษย์อย่างอิสระ แลกกับการที่เธอจะต้องเป็นเจ้าสาวของจี๊ป เนื่องจากจี๊ปเคยถูกแลงโก้บังคับให้แต่งงานพร้อมกับชีตา เขาจึงคิดได้ว่า หากมีคู่หมายแล้ว เขาจะได้กลับสู่ฐานะเดิมในบริษัทสโตมัคอีกครั้ง

**มาสค์ไรเดอร์**

**อุปกรณ์ทั่วไป**
วราสตัมเกียร์ (ヴラスタムギア)
เข็มขัดแปลงร่างของวรัมและวาเลน เป็นผลงานชิ้นเอกของนิเยลฟ์ ซึ่งพัฒนาจากต้นแบบกาบุสีแดงของโชมะ และ ไรเดอร์ซิสเต็มของวาเลน โดยใช้ข้อมูลวัสดุที่เด็นเต้กำหนดให้และสุงะจัดเตรียมไว้ให้ โดยใช้ระบบนี้ว่า วรัมซิสเต็ม ซึ่งทำหน้าที่ไว้ต่อกรกับกรานิวต์ฮันเตอร์
ในการใช้งานจะต้องติดตั้งโกจิโซเทียมในช่องด้านบน ละดันคันโยกด้านขวา "ฟัลเทอร์เนเตอร์" พลังจากโกจิโซเทียมนั้น ๆ จะถูกส่งมายัง เทสตี้ไซลินเดอร์ ตรงกลางเข็มขัด ระบบแปลงร่างจะเริ่มทำงานทันที หากต้องการใช้ท่าไม้ตาย จะต้องดันคันโยกอีกครั้งเพื่อชาร์จพลัง
ต่อมาเด็นเต้ได้สร้าง วราสตัมเกียร์ เส้นที่สอง ซึ่งถอดแบบมาจากของนิเยลป์ สำหรับฮันโตะ เพื่อให้เขาสามารถใช้พลังที่มากขึ้นกว่าเดิมได้ โดยไม่เกิดผลเสียต่อร่างกายเหมือนกับระบบของสุงะ ทั้งนี้มันยังถูกดัดแปลงให้มนุษย์สามารถใช้งานได้ด้วย ฮันโตะจึงสามารถแปลงร่างได้อย่างไม่มีปัญหา

**มาสค์ไรเดอร์กาบุ**
ร่างแปลงของโชมะ ที่ใช้ไอเท็ม โกจิโซ ร่วมกับเข็มขัดกาบุ (กาบุสีแดง) ใช้พลังจากขนมได้ทุกชนิดที่โชมะกินเข้าไปและแปรสภาพเป็น โกจิโซ ซึ่งจะแสดงลักษณะเด่นของขนมชนิดนั้นออกมาในเกราะของแต่ละร่าง
จุดอ่อนหลัก ๆ ของกาบุคือ หากใช้พลังในการต่อสู้มาก พลังงานในร่างกายจะถูกเผาผลาญไปอย่างรวดเร็ว ทำให้หลังยกเลิกการแปลงร่าง โชมะจะมีอาการอ่อนแรง และอยากอาหาร จำเป็นต้องกินอาหารโดยด่วน ไม่เช่นนั้นเขาจะหมดสติไปในทันที และชุดเกราะบางชุด เช่น ช็อกโกดัน และ ฟุวะมาโล หากโดนความร้อนสูงจะละลายทันที 
ร่างต่อสู้
;ป็อปปิ้งกัมมี่ฟอร์ม (ポッピングミフォーム)
ร่างที่ใช้ ป็อบปิ้งกัมมี่โกจิโซ ในการแปลงร่าง เป็นร่างพื้นฐานของกาบุnatalie240701 มีลักษณะเด่นของ เจลลี่กัมมี เนื่องจากมีความสมดุลทั้งพละกำลัง และความเร็ว จึงมักใช้หยั่งเชิงคู่ต่อสู้ ก่อนจะเปลี่ยนเป็นร่างอื่น ที่เหมาะกับสถานการณ์ เมื่อกาบุได้รับความเสียหายจากการโจมตีหนัก เกราะป็อปปิ้งกัมมี่ส่วนที่โดนโจมตี จะสลายไปด้วย โชมะจึงต้องเปิดใช้ โกจิโซ อีกครั้ง จึงจะฟื้นฟูเกราะที่เสียไปได้ นอกจากนี้เกราะของป็อปปิ้งกัมมี่ ยังมีความยืดหยุ่น จึงทนทานต่อการโจมตีได้ในระดับหนึ่ง
:;คิกกิ้งกัมมี่แอทซิส (キッキングミアシスト)
:เกราะเสริมพลังเตะของกาบุ มีต้นแบบมาจาก เจลลี่กัมมี่ รสส้ม ใช้ร่วมกับท่าไม้ตายไรเดอร์คิก
:;พันชิ่งกัมมี่แอทซิส (パンチングミアシスト)
:เกราะเสริมพลังต่อยของกาบุ มีต้นแบบมาจาก เจลลี่กัมมี่ รสโซดา ใช้ร่วมกับท่าไม้ตายไรเดอร์พั๊นช์
;ซาคุซาคุชิปส์ฟอร์ม (ザクザクチップスフォーム)
ร่างที่ใช้ ซาคุซาคุชิปส์โกจิโซ ในการแปลงร่าง มีลักษณะเด่นของ มันฝรั่งแผ่น เน้นการโจมตีด้วยอาวุธดาบ natalie240707 อาวุธหลักคือ ซาคุซาคุชิปสแลชเชอร์ เอกลักษณ์ของการใช้ดาบในร่างนี้จะเป็นการฟาดฟันด้วยความเร็ว ด้วยความที่ดาบมีคุณสมบัติคล้ายมันฝรั่งทอด มีความคม แต่เปราะ จึงไม่สามารถรุกโจมตีอย่างหนักหน่วงได้
:;ฮิริฮิริชิปส์แอทซิส (ヒリヒリチップスアシスト)
:โหมดเสริมพลังของกาบุ ซาคุซาคุชิปส์ฟอร์ม มีลักษณะเด่นของ มันฝรั่งแผ่นรสเผ็ด สามารถทำให้กาบุใช้ท่าดาบเพลิงในการโจมตีได้ 
;ฟุวะมาโลฟอร์ม (ふわマロフォーム)
ร่างที่ใช้ ฟุวะมาโลโกจิโซ ในการแปลงร่าง มีลักษณะเด่นของ มาร์ชแมลโลว์ เน้นการโจมตีด้วยพละกำลังและพลังยืดหยุ่น natalie240707 เกราะของร่างนี้มีคุณสมบัติอ่อนนุ่มแต่เหนียว กาบุจึงสามารถสะท้อนการโจมตีออกไปได้สบาย แต่ก็มีข้อจำกัดด้านการเคลื่อนไหว ที่มีความว่องไวต่ำ และถุงมือที่ไม่เอื้อต่อการหยิบจับ
:;มารุมาโลแอทซิส (まるマロアシスト)
:โหมดเสริมพลังของกาบุ ฟุวะมาโลฟอร์ม ทำให้เพิ่มจำนวนมาร์ชแมลโลว์ในตัว จนขยายเป็นร่างยักษ์ และบดขยี้ศัตรูได้ด้วยการกลิ้งทับ คล้ายกับโรลเลอร์
;ช็อกโกดันฟอร์ม (チョコダンフォーム)
ร่างที่ใช้ ช็อกโกดันโกจิโซ ในการแปลงร่าง มีลักษณะเด่นของ ช็อกโกแลต เน้นโจมตีระยะไกลด้วยปืน ช็อกโกดันกัน ชุดเกราะลักษณะคล้ายคาวบอย natalie240707สามารถยิงพิสัยไกลด้วยกระสุนช็อกโกแลตได้
:;ช็อกโกดอนแอทซิส (チョコドンアシスト)
:กาบุช็อกโกดัน ที่ใช้ ช็อกโกดอนโกจิโซ เสริมพลัง เมื่อเปิดใช้งาน จะได้ปืน ช็อกโกดันกัน เพิ่มมาอีก 1 กระบอก ทำให้สามารถโจมตีด้วยปืนคู่ได้ โดยในเรื่องกาบุได้ใช้ท่านี้โจมตีแท็คทีมคู่กับ วาเลน ขณะการต่อสู้กับ กรานิวต์ดีน ที่ถนัดโจมตีระยะไกล
;กุรุแคนฟอร์ม (グルキャンフォーム)
ร่างที่ใช้ กุรุแคนโกจิโซ ในการแปลงร่าง มีลักษณะเด่นของ ขนมลูกกวาด เป็นร่างต่อสู้ที่มีขนาดใหญ่กว่าร่างอื่น ๆ มีพลังโจมตีและป้องกันสูง พร้อมติดตั้งอาวุธหนัก เช่น ปืนกล 2 กระบอก และปืนที่หัวไหล่อีก 2 ข้าง เปรียบเสมือนปราการเคลื่อนที่ ข้อจำกัดของร่างนี้คือ ด้วยขนาดที่ใหญ่โตและน้ำหนักที่มาก ทำให้กาบุเคลื่อนไหวได้ลำบากกว่าร่างอื่น ๆ แต่ก็ชดเชยด้วยจุดเด่น คือ ความทนทานต่อความร้อนสูงได้ดี เมื่อเทียบกับร่างอื่น ๆ natalie240707
:;บาคุแคนแอทซิส (バクキャンアシスト) 
:โหมดเสริมพลังของกาบุกุรุแคนฟอร์ม ที่ใช้ บาคุแคนโกจิโซ เสริมพลัง เมื่อเปิดใช้งาน กาบุจะสามารถเรียกใช้ แกตลิ่งแคนน่อนสองกระบอก พร้อมปืนใหญ่ติดตั้งที่หัวไหล่ ทั้งนี้ยังสามารถยิงมิสไซล์และลำแสงออกมาได้ เหมาะแก่การรับมือศัตรูที่มีพลังป้องกันสูง หรือมีร่างกายขนาดยักษ์ได้
;บุชเชลฟอร์ม (ブシュエルフォーム)
ร่างที่ใช้ บุชเชลโกจิโซ ในการแปลงร่าง มีลักษณะเด่นของ เค้กขอนไม้ เน้นโจมตีด้วยอาวุธขวาน คริสแม็กซ์ ชุดเกราะลักษณะคล้ายกับเค้กขอนไม้สีขาว เน้นโจมตีในระยะกลาง แต่สามารถโจมตีระยะไกลได้ ด้วยการสร้างใบเลื่อยพลังงานออกมาโจมตี กับตรึงศัตรูด้วยการเรียกท่อนไม้ออกมาได้
;เค้กคิงฟอร์ม (ケーキングフォーム)
ร่างเพิ่มพลังของกาบุที่ใช้ เค้กคิงโกจิโซ ในการแปลงร่าง มีลักษณะเด่นของ เค้กครีมสตอเบอรี่ เน้นโจมตีด้วยทวน กาบุวิปเปียร์ ชุดเกราะลักษณะคล้ายกับเค้กครีมสตอเบอรี่ที่ประดับประดาอย่างหรูหรา บอดี้สูทของกาบุ จะเปลี่ยนจากสีเงินเป็นสีทอง สามารถโจมตีได้ทั้งระยะใกล้และไกลอย่างสมบูรณ์ และยังสร้าง ทหารวีป ออกมาช่วยสู้ได้ คล้ายกับการเรียก เอเจนต์ ของบริษัทสโตมัค
อีกลักษณะพิเศษของกาบุ เค้กคิงฟอร์ม คือ เค้กคิงโกจิโซ จะไม่ตายหลังจากยกเลิกการแปลงร่าง และสามารถใช้งานได้โดยไม่จำกัดครั้ง
;บลิซซาร์ดซอร์เบฟอร์ม (ブリザードソルベフォーム)
ร่างเพิ่มพลังของกาบุที่ใช้ บลิซซาร์ดซอร์เบโกจิโซ ในการแปลงร่าง มีลักษณะเด่นของไอศครีม ส่วนผ้าคลุม เกราะไหล่ และเกราะแขนคล้ายกับโคนไอศครีม เกราะหน้าอก เป็นรูปร่างไอศครีมสีฟ้าและม่วง บอดี้สูทเป็นสีฟ้าขม่วง และมีตาสีฟ้า มีความสามารถในการสร้างพื้นน้ำแข็งได้ ทำให้ศัตรูถูกแช่แข็งชั่วขณะ นอกจากนี้หากหมุนโคนโกจิโซขึ้นคำว่า "ถูกรางวัล" สามารถเรียกโกจิโซสปีเดอร์ ออกมาหลายคันจู่โจมศัตรูได้ จุดอ่อนของร่างนี้คือ สภาพอากาศร้อน หากทำการต่อสู้ในบริเวณที่มีอุณหภูมิสูง เช่น ที่กลางแจ้งในเวลากลางวัน ชุดเกราะของ บลิซซาร์ดซอร์เบ จะเริ่มละลายทันที และพลังของกาบุจะด้อยลงไปด้วย
;โอเวอร์โหมด (オーバーモード)
ร่างสุดยอดรูปแบบแรกของกาบุที่ใช้ โกจิพ็อต ในการแปลงร่าง ชุดเกราะสีส้มบอดี้สูทสีส้มสลับม่วงมีตาสีเหลือง ตัวเกราะมีความยืดหยุ่นสูงมากสะท้อนการโจมตีได้ทุกรูปแบบและนวมที่มีพละกำลังมหาศาล เน้นการเตะและต่อยเป็นหลัก นอกจากนี้การเคลื่อนไหวที่ช้ามากส่งผลให้แพ้ทางศัตรูที่มีความคล่องตัวมากกว่า
;มาสเตอร์โหมด (マスターモード)
ร่างสุดยอดรูปแบบที่สองของกาบุที่ใช้ โกจิพ็อต ชุดเกราะมีสีม่วงและส้ม เนื่องจากลดความหนาของเกราะลงจากโอเวอร์โหมดทำให้กาบุร่างนี้มีความรวดเร็วที่สูงมาก แต่กลับลดทอนพละกำลังมหาศาลลง แต่ชดเชยด้วยการสลับโหมดไปมาระหว่างร่างโอเวอร์โหมดและร่างมาสเตอร์โหมด ทำให้กาบุมีความสามารถทั้งพละกำลังและความเร็วที่สูงมากจนรับมือกับแลงโก้ได้ นอกจากนี้ยังสามารถเรียกอาวุธของร่างต่างๆ มาใช้ได้
ข้อมูลจำเพาะ
อุปกรณ์และอาวุธ
;กาบุ (ガヴ) หรือ กาบุสีแดง (赤ガヴ, อาคะกาบุ)
เข็มขัดแปลงร่างกาบุของโชมะ ลักษณะเป็นเข็มขัดหัวสีแดงที่มีรูปร่างคล้ายปาก ต่างจากของพวกกรานิวต์ตนอื่น ๆ ปกติจะซ่อนอยู่ในท้องของโชมะ และจะปรากฎออกมาเมื่อต้องการใช้ เป็นเสมือนอวัยวะหนึ่งของโชมะ ด้านการใช้งาน โชมะจะต้องติดตั้งไอเท็ม โกจิโซ ลงในปากของหัวเข็มขัด พร้อมหมุนคันโยกด้านขวา "กาบุเดิล" ก่อนจะกดปุ่มด้านซ้ายที่เรียกว่า "เวทแฮม" เพื่อเริ่มระบบแปลงร่าง หากหมุนคันโยกอีกครั้งจะเป็นการใช้ท่าไม้ตาย
เดิม กาบุ ของโชมะไม่สามารถใช้พลังได้ โดยหลังได้รับการผ่าตัดดัดแปลงจากเด็นเต้ กลายเป็นกาบุสีแดง ประกอบกับที่โชมะค้นพบพลัง ในการเปลี่ยนอาหารให้เป็น โกจิโซ เขาจึงสามารถต่อสู้กับกรานิวต์ตนอื่นได้อย่างสูสี
;กาบุกาเบลด (ガヴガブレイド)
อาวุธดาบประจำตัวของกาบุ เมื่อต้องการเรียกใช้ จะปรากฎออกมาจากปากเข็มขัด มีลักษณะเป็นดาบใหญ่สีแดง และมียูนิตรถขนาดเล็ก โกจิโซสปีเดอร์ บนตัวดาบ เมื่อติดตั้งโกจิโซลงในยูนิตรถแล้ว กาบุจะสามารถใช้ท่าไม้ตายจากพลังของโกจิโซนั้น ๆ ได้ หากใช้ท่าไม้ตายพื้นฐาน จะต้องกดปุ่มสีแดงขนาดใหญ่ที่โกร่งดาบ กาบุจะสามารถฟาดฟันคลื่นระเบิดออกมาได้
;โกจิสปีเดอร์ (ゴチスピーダー)
ยูนิตรถขนาดเล็กที่ติดตั้งบนตัวดาบ กาบุกาเบลด ใช้โดยนำโกจิโซไปติดตั้ง และกดใช้ท่าไม้ตาย พลังงานจะถูกชาร์จไปยัง โกจิสปีเดอร์ และยิงเข้าหาศัตรู
;ซาคุซาคุชิปส์สแลชเชอร์ (ザクザクチップスラッシャー)
อาวุธดาบคู่ประจำตัวของ ซาคุซาคุชิปส์ฟอร์ม ลักษณะใบดาบคล้ายกับมันฝรั่งแผ่น มีความคมสูง แต่กลับเปราะบาง จึงเหมาะแก่การใช้กรีดหรือแทง แต่ไม่เหมาะใช้รับการโจมตีตรง ๆ ซึ่งจะทำให้ตัวดาบแตกได้ แต่กระนั้น ชิ้นส่วนใบดาบที่แตกออกมา ก็ยังนำมาใช้ซัดเหมือนกับมีดบินได้ด้วย หากใบดาบเสียหายจากการต่อสู้ ก็จะงอกขึ้นมาใหม่ได้ในทันที นอกจากนี้หากนำใบดาบเคลือบกับช้อกโกแลต จะทำให้ใบดาบแข็งแรงยิ่งขึ้นและไม่แตกหักง่าย
:;ฮิริฮิริชิปส์ไฟเยอร์ (ヒリヒリチップスファイヤー)
:ซาคุซาคุชิปส์ ที่ได้รับการเพิ่มพลัง โดยมีใบดาบที่อาบด้วยเปลวไฟ
;ช็อกโกดันกัน (チョコダンガン)
ปืนพกประจำตัวของ ช็อกโกดันฟอร์ม มีรูปทรงเป็นแท่งช็อกโกแลต เริ่มแรกจะมีลักษณะเต็มแผ่น โดยกาบุจะกัดส่วนปลายให้มีรูปร่างเป็นปากกระบอกปืน แล้วจึงใช้ยิงได้
:;ช็อกโกดอนกัน (チョコドンガン)
:อาวุธเสริมจาก ช็อกโกดอนโกจิโซ มีรูปทรงเหมือน ช็อกโกดันกัน แต่เป็นช็อกโกแลตนมสีขาว เมื่อใช้คอมโบคู่กับ ช็อกโกดันกัน จะสามารถโจมตีต่อเนื่องได้อย่างมีประสิทธิภาพ
;โวลแคนแก็ตลิ่ง (ブルキャンガトリング)
อาวุธประจำตัวของ กุรุแคนฟอร์ม เป็นปืนกลลำกล้องคู่ รูปร่างคล้ายขนมลูกกวาด อานุภาพการยิงรุนแรง สามารถเจาะเกราะได้ แต่ไม่สามารถยิงต่อเนื่องได้เป็นเวลานาน เนื่องจากลำกล้องจะมีอุณหภูมิสูง โดยภายในโวลแคน จะมีโกจิโซคอยผลิตกระสุนให้อยู่ตลอด
;คริสแม็กซ์ (クリスマックス)
อาวุธประจำตัวของ บุชเชลฟอร์ม ลักษณะเป็นขวานที่มีลวดลายเค้กโรล ด้ามจับยาว มีความคมสูง สามารถใช้ได้ทั้งโจมตี และป้องกัน
;กาบุวิปเปียร์ (ガヴホイッピア)
อาวุธประจำตัวของ เค้กคิงฟอร์ม ลักษณะเป็นทวนอัศวิน รวมกับ หลอดบีบวิปครีม ผสมกับช็อตเค้กสตอเบอรี่ที่มีช่องสำหรับติดตั้ง เค้กคิงโกจิโซ เมื่อติดตั้งแล้วจะมีลักษณะเป็นเค้กเต็มก้อน สามารถโจมตีระยะไกลได้ ด้วยการบีบ "วิปพุช" ที่ส่วนบนของทวน นอกจากนี้การบีบยังสามารถเรียกทหารวีปออกมาช่วยต่อสู้ได้อีกด้วย
;บลิซาร์ดซอลเบโกจิโซ (ブリザードソルベエゴチゾウ)
โกจิโซแบบพิเศษของกาบุ เกิดจากโชมะที่เหนื่อยล้าถูกบังคับให้กินไอศกรีมที่ซาจิกะให้มา เมื่อกาบุใช้งานตรงเดลิคัชชั่น ตัวโคนจะเปิดออกคล้ายกับใบมีดแล้วแปลงร่างเป็นบลิซซาร์ดซอลเบ็ตฟอร์ม นอกจากนี้หากหมุนโคนโกจิโซขึ้นคำว่า "ถูกรางวัล" สามารถมีโอกาสใช้พลังในการโจมตีที่แรงขี้นได้ จุดอ่อนของโกจิโซตัวนี้คือสภาพอากาศร้อน หากทำการต่อสู้ในบริเวณที่มีอุณหภูมิสูง เช่น ที่กลางแจ้งในเวลากลางวัน ทำให้ละลายได้ง่ายขึ้นและใช้เพียงแค่ครั้งเดียว
;โกจิพ็อต (ゴチポッド)
ไอเท็มในการใช้ร่างสุดยอดของกาบุที่พัฒนาและสร้างโดยเด็นเต้ เดิมจะใช้วัสดุจากโลกมนุษย์ แต่ไม่สามารถรองรับโกจิโซจำนวนมากได้ จึงใช้ฟันจากกาบุของตัวเองเป็นวัสดุในการสร้าง ในการใช้งานนั้นนำโกจิโซจำนวน 100 ตัวมารวมตัวกันตรงโกจิเก็ตเตอร์ ทำให้หดตัวลงกลายเป็นกัมมี่และสามารถใช้งานได้ในที่สุด ข้อเสียของโกจิพ็อตคือ หลังใช้งานเสร็จ โกจิโซทั้งหมดจะตายทันที และต้องเติมโกจิโซใหม่ให้ครบ 100 ตัวก่อนถึงจะใช้ซ้ำอีกครั้งได้
ท่าไม้ตาย
;ป็อปปิ้งกัมมี่ฟินิช (ポッピングミフィニッシュ)
;คิกกิ้งกัมมี่คิก (キッキングミキック)
;พันชิ่งกัมมี่พันช์ (パンチングミパンチ)
;ซาคุซาคุชิปส์ฟินิช (ザクザクチップスフィニッシュ)
ยานพาหนะ
;โวลแคนบัคกี้ (ブルキャンバギー)
ยานพาหนะลูกผสมระหว่าง มอเตอร์ไซค์ และ รถบั๊กกี้ ของกาบุ เรียกใช้ได้จาก โวลแคนโกจิโซ มีต้นแบบมาจากลูกกวาด สามารถวิ่งได้ทุกสภาพพื้นผิว รวมทั้งวิ่งบนพื้นที่แนวดิ่ง นอกจากนี้ยังสามารถเปลี่ยนสภาพเป็นมอเตอร์ไซค์ธรรมดาได้ ซึ่งโชมะสามารถเรียกออกมาใช้งานได้ โดยไม่จำเป็นต้องแปลงร่างก่อน

**ทหารวีป**
ทหารปฎิบัติการที่กาบุเค้กคิงฟอร์มสร้างขึ้นมาจากวิปครีมในกาบุวิปเปียร์ ส่วนหัวและตัวชุด เป็นลายวิปครีม ลักษณะการแต่งตัวคล้ายพลทหารระดับล่าง มีฝีมือเทียบเท่า เอเจนต์ มีอาวุธประจำตัวคือ วีปร็อด อาวุธรูปแทรงหอกยาว นอกจากนี้ทหารวีปยังสามารถเสริมพลังด้วยโกจิโซอื่น ๆ ได้เช่นกัน
ร่างต่อสู้
;ทหารซาคุวีป (ザクホイップ兵)
ทหารปฎิบัติการที่ถูกสร้างขึ้นจากซาคุซาคุชิปส์โกจิโซ มีอาวุธประจำตัวคือ ซาคุซาคุชิปส์สแลชเชอร์
;ทหารช็อกโกวีป (チョコホイップ兵)
ทหารปฎิบัติการที่ถูกสร้างขึ้นจากช็อกโกดันโกจิโซ มีอาวุธประจำตัวคือ ช็อกโกดันกัน
;ทหารไอซ์วีป (アイスホイップ兵)
ทหารปฎิบัติการที่ถูกสร้างขึ้นจากบลิซซาร์ดซอลเบ็ตโกจิโซ เกิดจากโซมะทานไอศครีมเค้ก ทำให้กาบุบลิซซาร์ดซอลเบ็ตฟอร์ม สามารถใช้กาบุวิปเปียร์ได้ ตัวชุดเปลี่ยนจากลายวิปครีม เป็นลายโคนไอศครีม สามารถใช้ตัวชุดยืดออกเพื่อโจมตีศัตรูได้ หากหมุนโคนโกจิโซขึ้นคำว่า "ถูกรางวัล" ตัวทหารไอซ์วีป จะขยายร่างได้อีกด้วย
ข้อมูลจำเพาะ

**มาสค์ไรเดอร์วาเลน**
ร่างแปลงของ คาระคิดะ ฮันโตะ ที่ใช้ วาเลนบัสเตอร์ ร่วมกับไอเท็ม โกจิโซ หลังจากเข้ารับการผ่าตัดปลูกถ่ายเซลล์กรานิวต์สำเร็จแล้ว มีอาวุธหลักคือ วาเลนบัสเตอร์ ซึ่งเน้นการโจมตีระยะกลางและระยะไกล ร่างต่อสู้โดยรวมจะมีเอกลักษณ์เด่นมาจาก ช็อกโกแลต
ชุดเกราะของวาเลนถูกสร้างและพัฒนาขึ้นโดย สุงะ เค็นโซ นักวิจัยกรานิวต์ ซึ่งตัวอุปกรณ์และระบบถูกสร้างไว้นานแล้ว หากแต่ขาดแหล่งพลังงาน เมื่อสุงะพบ โกจิโซ และผู้ใช้งานที่เหมาะสมอย่าง ฮันโตะ มาสค์ไรเดอร์วาเลน จึงถือกำเนิดขึ้นในที่สุด เนื่องจากฮันโตะเป็นมนุษย์ธรรมดา ไม่สามารถสร้างโกจิโซเองได้ จึงต้องพึ่งโกจิโซที่โชมะสร้าง การแปลงร่างของวาเลนจึงทำได้อย่างจำกัด
ร่างต่อสู้
;ช็อกโกดอนฟอร์ม (チョコドンフォーム)
ร่างพื้นฐานของวาเลน ที่ใช้ช็อกโกดอนโกจิโซในการแปลงร่าง มีลักษณะเด่นของไวท์ช็อกโกแลต เน้นการโจมตีระยะไกลเป็นหลัก สามารถยิงกระสุนรูปร่างคล้ายช็อกโกบอล ออกมาโจมตีได้ 
;โดมารุฟอร์ม (ドーマルフォーム)
ร่างที่ใช้ช็อกโดมารุโกจิโซในการแปลงร่าง มีต้นแบบมาจากโดนัท โดยในร่างนี้วาเลนจะเปลี่ยนสไตล์การต่อสู้จากใช้อาวุธยิง มาเป็นต่อสู้ด้วยมือเปล่า โดยเกราะรูปทรงโดนัทจะอยู่ลักษณะเหมือนกับนวม มีความยืดหยุ่นสูงราวกับห่วงยางจึงสะท้อนการโจมตีของศัตรูได้ นอกจากนี้วาเลนยังสามารถขว้างชิ้นส่วนโดนัทไปโจมตี และใช้โดนัทพันธนาการศัตรู เพื่อปิดฉากด้วยท่าไม้ตายได้เช่นกัน
;บุชเชลฟอร์ม (ブシュエルフォーム)
ร่างที่ใช้บุชเชลโกจิโซในการแปลงร่าง มีต้นแบบมาจากเค้กขอนไม้ เช่นเดียวกันกับกาบุ บุชเชลฟอร์ม แต่มีสีน้ำตาลเป็นสีพื้น รวมถึงขวาน คริสแม็กซ์ ก็เปลี่ยนเป็นสีน้ำตาลเช่นกัน โดยในร่างต่อสู้นี้ วาเลนจะเปลี่ยนสไตล์การต่อสู้ จากที่เคยเน้นใช้อาวุธยิงระยะไกลเป็นหลัก กลายเป็นเน้นต่อสู้ด้วยขวานในระยะประชิด
;ช็อกโคลด์ฟอร์ม (チョコルドフォーム)
ร่างที่ใช้ช็อกโคลด์โกจิโซในการแปลงร่าง มีต้นแบบมาจากดาร์กช็อกโกแลต มีลักษณะคล้ายกับช็อกโกดอนฟอร์ม แต่มีรายละเอียดที่ต่างกัน โดยบนเกราะมีรอยดำทรงเหลี่ยม รวมถึงบนดวงตาด้วย มีพลังการต่อสู้และความเร็วในการโจมตีที่มากขึ้นกว่าเดิม แต่ทุกครั้งที่ใช้ช็อกโคลด์โกจิโซ ทำให้รับผลกระทบต่อร่างกายบริเวณหัวใจ และปอด รวมถึงสมองจะเกิดอาการเสพติดพลังด้วยเช่นกัน
;เฟรปเป้คัสตอม (フラッペカスタム)
ร่างพัฒนาของวาเลน ที่ฮันโตะใช้ วราสตัมเกียร์ ร่วมกับ เฟรปเปอิสึโกจิโซ ในการแปลงร่าง เริ่มแรกโกจิโซเทียมที่ฮันโตะรีบนำมาจากเด็นเต้ ยังว่างเปล่าและไม่สามารถใช้แปลงร่างได้ กระทั่งโชมะกินช็อกโกแลตเฟรปเป้ และสร้างโกจิโซออกมามอบให้ฮันโตะ เขาจึงสามารถแปลงร่างได้สำเร็จ ในร่างนี้วาเลนจะสามารถโจมตีด้วยพลังเยือกแข็งได้ มีพลังหมัดและพลังเตะที่สูงกว่าร่างช็อกโคลด์ รวมทั้งใช้อาวุธหลักอย่าง วาเลนบัสเตอร์ ควบคู่กับโกจิโซตัวใหม่ได้ด้วย ฮันโตะจึงสามารถเอาชนะ มาสค์ไรเดอร์เบค ของสุงะได้ในที่สุด 
ข้อมูลจำเพาะ
อุปกรณ์และอาวุธ
;วาเลนบัสเตอร์ (ヴァレンバスター)
ปืนพกประจำตัวของวาเลน ซึ่งเป็นอุปกรณ์แปลงร่างและอาวุธหลักในตัว ใช้งานโดยติดตั้ง โกจิโซ เข้าที่ช่อง เซ็ตเตอร์คอฟฟิน ก่อนจะโยกคันจับ แคร็กแจ๊คกี้ ลงมาประกบเป็นลำกล้องปืน และเหนี่ยวไก ระบบจะส่งกระแสไฟฟ้าไปยังโกจิโซ เพื่อกระตุ้นให้ปล่อยพลังงานออกมา จากนั้นพลังจากโกจิโซจะแปรสภาพเป็นชุดเกราะห่อหุ้มตัวผู้ใช้
เมื่อใช้ท่าไม้ตาย ผู้ใช้จะต้องโยก แคร๊กแจ๊คกี้ ออกและดันกลับเข้าที่เดิม เพื่อชาร์จพลังงานสำหรับท่าโจมตี
;วาเลนบัคเคิล (ヴァレンバックル)
เข็มขัดของวาเลน มีโฮลเดอร์สำหรับเก็บ วาเลนบัสเตอร์ ที่เอวด้านซ้าย
;เฟรปเปอิสึโกจิโซ (フラッぺいずゴチゾウ)
โกจิโซแบบพิเศษของวาเลนต้นแบบมาจากช็อกโกแล็ตปั่นที่โชมะรับประทานและถูกสร้างขึ้นระหว่างต่อสู้กับเบค ภายในโกจิโซนั้นแบ่งเป็นสองตัวด้วยกันคือ เฟรปเปอิจิโร่ (フラッペ一郎) ที่อยู่ส่วนวิปครีมและ เฟรปเปทาโร่ (フラッペ二郎) ที่อยู่ส่วนเครื่องดื่มแช่แข็ง ทั้งสองเป็นโกจิโซพี่น้องและสามารถพูดภาษามนุษย์ได้
ท่าไม้ตาย
;เฟรปเปอิสึโวลเท็กซ์ (フラッぺいずボルテックス)

**มาสค์ไรเดอร์วรัม**
ร่างแปลงของลาเกไนน์ หรือ ลาเกีย ที่ใช้ วราสตัมเกียร์ ร่วมกับไอเท็มโกจิโซเทียม ในการแปลงร่าง ชุดเกราะของวรัมสร้างขึ้นโดยนิเยลป์ พัฒนามาจากกาบุสีแดงของโชมะ ที่เขาค้นพบในบันทึกของเด็นเต้ นำมารวมกับเทคโนโลยีที่สุงะใช้สร้าง ไรเดอร์ซิสเต็มของวาเลน และเมื่อผนวกกับร่างกายที่แข็งแกร่งของกรานิวต์เลือดบริสุทธิ์ จึงทำให้วรัมมีพลังต่อสู้สูงกว่า กาบุ และ วาเลน อาวุธหลักคือ วรัมเบรคเกอร์ 
ร่างต่อสู้
;พุดดิ้งคัสต้อม (プリンカスタム)
ร่างที่ใช้พลังของ โดพุดดิ้งโกจิ โซในการแปลงร่าง เป็นร่างพื้นฐานของวรัม มีลักษณะเด่นของขนมพุดดิ้งคัสตาร์ด ชุดเกราะสีเหลืองและสีคาราเมลU18720 มีความสมดุลย์ทั้งพลังโจมตีและพลังป้องกัน แม้จะอยู่ในชุดเกราะวรัม ลาเกียก็ยังคงสามารถใช้รยางค์ในการต่อสู้ได้เช่นกัน
;เยลลี่คัสต้อม (ゼリーカスタム)
ร่างที่ใช้พลังของ พุรุเยลลี่โกจิโซ ในการแปลงร่าง มีลักษณะเด่นของขนมเยลลี่ ชุดเกราะสีชมพูและมาเจนต้า มีคุณสมบัติในการล่องหน เพื่อลอบโจมตีศัตรู แต่ทุกครั้งที่ใช้พลังล่องหน การเต้นของหัวใจจะได้รับผลกระทบไปด้วย ทำให้เขาไม่สามารถใช้พลังนี้ได้บ่อยนัก แต่กระนั้น ลาเกียก็สามารถพลิกสถานการณ์ได้ ด้วยพลังของเยลลี่คัสต้อม อยู่หลายครั้ง
ข้อมูลจำเพาะ
อุปกรณ์และอาวุธ
;วรัมเบรคเกอร์ (ヴラムブレイカー)
อาวุธประจำตัวของวรัม สามารถเปลี่ยนรูปแบบได้ 2 โหมด ได้แก่ โหมดคันศร และ โหมดเคียว ซึ่งในโหมดเคียว มีลักษณะเป็นใบเลื่อยยนต์ติดตั้งอยู่ด้วย บริเวณใกล้กับด้ามจับ มีช่องติดตั้งโกจิโซเทียม สำหรับใช้ท่าไม้ตายพิเศษ
ท่าไม้ตาย
;วรัมชูตติ้ง (ヴラムシューティング)
;เยลลี่คลัช (ゼリークラッシュ)

**มาสค์ไรเดอร์บิตเตอร์กาบุ**
ร่างแปลงที่ใช้โกจิโซ ร่วมกับ เข็มขัดกาบุสีดำ ลักษณะคล้ายคลึงกับกาบุของโชมะตัวจริง แต่มีลักษณะที่ดุดันกว่า และมีสีชุดเกราะโทนมืด 
ร่างต่อสู้
;สปาร์คกิ้งกัมมี่ฟอร์ม (スパーキングミフォーム)
ร่างแปลงของดาร์คโชมะที่ใช้ สปาร์คกิ้งกัมมี่โกจิโซ ในการแปลงร่าง มีต้นแบบมาจาก เจลลี่กัมมี่ รสโคล่า ชุดเกราะสีดำสลับม่วงและแดง มีพลังและความสามารถคล้ายคลึงกับกาบุ ร่างป๊อปปิ้งกัมมี่ เริ่มแรกยังมีการเคลื่อนไหวที่ผิดธรรมชาติ แต่ก็ยังสามารถต่อสู้ได้
;เบรคคุ๊กกี้ฟอร์ม (ブレイクッキーフォーム)
ร่างแปลงของมาเก็นที่ใช้ เบรคคุ๊กกี้โกจิโซ ในการแปลงร่าง 
ข้อมูลจำเพาะ
อุปกรณ์และอาวุธ
;บิตเตอร์กาบุ (ビターガヴ)
เรียกอีกแบบว่า กาบุสีดำ ลักษณะเป็นอวัยวะเทียมเช่นเดียวกับ กาบุสีแดง ของโชมะตัวจริง ข้อแตกต่างมีเพียงสี และ รายละเอียดบางจุด สามารถสร้างโกจิโซออกมาได้เช่นกัน
;บิตเตอร์กาบุกาเบลด (ビターガヴガブレイド)
อาวุธดาบประจำตัวของบิตเตอร์กาบุ เรียกออกมาจากเข็มขัดกาบุ มีจุดแตกต่างจาก กาบุกาเบลด ของกาบุตัวจริงคือ ใช้สีดำสลับม่วง และไม่มีระบบโกจิโซสปีดเดอร์
ท่าไม้ตาย
;สปาร์คกิ้งกัมมี่เอนด์ (スパーキングミエンド)
ยานพาหนะ
;โวลแคนบัคกี้สไปซี่ (ブルキャンバギースパイシー)
ยานพาหนะลูกผสมระหว่าง มอเตอร์ไซค์ และ รถบั๊กกี้ ของบิตเตอร์กาบุ เรียกใช้ได้จาก โวลแคนสไปซี่โกจิโซ มีลักษณะคล้ายกับโวลแคนบัคกี้ของกาบุ แต่ตัวรถเป็นสีดำลวดลายสีเหลืองและสีแดง

**มาสค์ไรเดอร์เบค**
ร่างแปลงของสุงะ เค็นโซ หลังจากที่เขาปลูกถ่ายเซลล์กรานิวต์กับร่างกายตนเอง และพัฒนา เบคแม็กนั่ม จากข้อมูลของวาเลนได้สำเร็จ ทว่าการแปลงร่างมีผลกระทบต่อร่างกายของผู้ใช้ นั่นคือทำให้มือขวาผิวหนังเหี่ยวย่น และมีลักษณะเหมือนถูกความร้อนเผาไหม้
ร่างต่อสู้
;เบรคคุ๊กกี้ฟอร์ม (ブレイクッキーフォーム)
ร่างพื้นฐานของเบค ใช้ เบรคคุ๊กกี้โกจิโซ ในการแปลงร่าง มีพลังโจมตีเหนือกว่า กาบุ ป๊อบปิ้งกัมมี่ ทั้งความเร็วและพละกำลัง ชุดเกราะมีสีครีมสลับน้ำตาล มีลักษณะเด่นของ คุ๊กกี้
ข้อมูลจำเพาะ
อุปกรณ์และอาวุธ
;เบคแม็กนั่ม (ベイクマグナム)
อุปกรณ์แปลงร่างรูปทรงปืนพก ที่พัฒนาต่อยอดจาก วาเลนบัสเตอร์ ใช้งานโดยติดตั้งโกจิโซ ที่ช่องด้านบน และโยกส่วนลำกล้องรูปขากรรไกรลง 2 ครั้ง จนสัญญาณ Stand by ดังขึ้น พร้อมกับเหนี่ยวไก ระบบแปลงร่างจะทำงานทันที
ท่าไม้ตาย
;เบคกิ้งฟูลบลาสต์ (ベイキングフルブラスト)
;เบิร์นนิ่งเอ็กซ์โพลชัน (バーニングエクスプロージョン)

**กรานิวต์**
กรานิวต์ (グラニュート) คือ สิ่งมีชีวิตลึกลับจากต่างมิติ มีรูปร่างคล้ายกับปิศาจ มีจุดเด่นคือ กาบุ สิ่งมีชีวิตที่อยู่บริเวณหน้าท้องมีปากขนาดใหญ่U18614 ซึ่งใช้สำหรับกินอาหาร โดยเมื่อกินอาหารเข้าไปแล้ว จะมีพลังเพิ่มขึ้นทันที รวมถึงกินมนุษย์ด้วยเช่นกัน
เหล่ากรานิวต์ทำการรุกรานโลกด้วยจุดประสงค์ต้องการจับมนุษย์มาเปลี่ยนเป็นอาหาร โดยชาวกรานิวต์ที่ล่ามนุษย์ได้ จะจับมาแปรสภาพเป็นวัตถุคล้าย แผ่นอะคริลิกใส ที่เรียกว่า ฮิโตะเพรส ก่อนจะนำไปส่งให้คนของ บริษัทสโตมัค เพื่อแลกกับขนมแห่งความมืด ซึ่งเมื่อกินเข้าไปแล้วจะรู้สึกเสพติด จึงต้องไปล่ามนุษย์มาแลกเพิ่มเรื่อย ๆ
อย่างไรก็ตาม กรานิวต์ที่ออกล่ามนุษย์เป็นเพียงพนักงานพาร์ทไทม์ที่ถูกว่าจ้างโดยบริษัทสโตมัคจากวงการตลาดมืดเท่านั้น เนื่องจากขนมแห่งความมืด ไม่ใช่สินค้าที่ขายกันทั่วไป แต่กระนั้นแลงโกก็มีแผนการที่จะผลักดันขนมแห่งความมืด ให้สามารถหาซื้อได้ตามท้องตลาดได้ทั่วไป เพื่อแผ่ขยายธุรกิจในโลก
โดยปกติเมื่อกรานิวต์ไปยังโลกมนุษย์จำเป็นต้องใช้ มิมิคคีย์ (ミミックキー) ติดตั้งบนกาบุที่บริเวณหน้าท้องมีปากขนาดใหญ่ เพื่อทำการปลอมตัว เมื่อใช้งานต่อสู้จะทำการถอดมิมิคคีย์ออกเพื่อเผยร่างจริงU18632 อนึ่ง กรานิวต์ที่สามารถใช้ มิมิคคีย์ จำแลงร่างเป็นมนุษย์ได้ จะต้องผ่านการผ่าตัดดัดแปลงโดย บริษัทสโตมัค ก่อน ซึ่งจะฝังอุปกรณ์สีทองที่ขากรรไกรล่างของปากที่ช่วงท้อง
เอเจนต์ (エージェント)
หน่วยปฏิบัติการของ บริษัทสโตมัค สวมชุดสีดำสนิททั้งตัว และสวมหน้ากากปิดบังใบหน้า ทำหน้าที่รับฮิโตะเพรสจากกรานิวต์ที่ล่ามนุษย์มาได้ ไปเข้าโรงงานเพื่อแปรรูปเป็นอาหาร ก่อนจะส่งมอบ ขนมแห่งความมืด ให้กับกรานิวต์ที่รับงานล่ามนุษย์มาแลก มีฝีมือต่อสู้ในระดับสูง ใช้อาวุธหลักเป็น ปืนพก จึงทำให้กาบุต่อสู้ได้ยากลำบากไม่ใช่น้อย
เอเจนต์แต่ละตนจะถูกสร้างจากกาบุของคนตระกูลสโตมัค ด้วยหลักการเดียวกับที่โชมะสร้างโกจิโซ
บัตเลอร์ (バトラー)
ผู้รับใช้ของบ็อกก้า จาร์ดั๊ค มีความสามารถในการตอบสนองต่อคำขออย่างรวดเและมีสติสัมปัชัญญะที่ดีเยี่ยม รวมถึงมีทักษะการต่อสู้ที่สูงกว่าเอเจนต์ของบริษัทสโตมัคและทำหน้าที่ปกป้องบ็อกก้าผู้เป็นเจ้านาย

**ข้อมูลอื่น ๆ**
โกจิโซ (ゴチゾウ)
ไอเท็มรูปทรงกล่องขนมขนาดจิ๋ว เป็นขุมพลังของกาบุทั้งในการแปลงร่างและใช้ท่าไม้ตายต่าง ๆ  สร้างขึ้นมาจากเข็มขัดกาบุของโชมะ หลังจากที่เขากินขนมใด ๆ เข้าไป ไอเท็มชิ้นนี้ก็จะถูกคายออกมาจากเข็มขัดกาบุ กล่าวคือ มันคือสิ่งที่ทำจากร่างกายของโชมะนั่นเอง พลังของโกจิโซที่ออกมาจะมีลักษณะตามขนมที่โชมะกิน โดยโกจิโซแต่ละตัวจะมีชีวิตและขยับเองได้ แต่ที่น่าเสียดายคือ เมื่อโกจิโซถูกใช้งานไปแล้ว ก็จะตายหลังจากนั้น แต่โชมะก็สามารถสร้างขึ้นมาใหม่ได้เรื่อย ๆ เช่นกัน
เดิมทีไอเท็มเหล่านี้ไม่มีชื่อ โชมะเองที่ผ่านมาก็เรียกพวกมันว่า ทายาท ผู้ที่ตั้งชื่อว่า โกจิโซ คือซาจิกะ ซึ่งตอนนั้นเธอเข้าใจว่าเป็นของเล่น
ขนมหวานแห่งความมืด (闇菓子)
ขนมรูปทรงลูกบาศก์สีดำ ลักษณะคล้ายกับวุ้นหรือเจลาติน ซึ่งชาวกรานิวต์ที่กินเข้าไป จะรู้สึกเสพติดจนต้องหามากินอีกเรื่อย ๆ เป็นสินค้าขายดีอันดับหนึ่งของ บริษัทสโตมัค แม้จะเป็นที่นิยมมากในหมู่ชาวกรานิวต์ แต่ก็นับเป็นสิ่งผิดกฎหมายในโลกกรานิวต์ ซึ่งปัจจุบันซื้อขายกันอย่างลับ ๆ ในมุมมืดของเมือง ส่วนผสมสำคัญคือ สไปซ์ ที่ทำมาจากมนุษย์
;ฮิโตะเพรส (ヒトプレス)
อุปกรณ์พันธนาการมนุษย์ รูปร่างเหมือนกับแผ่นอะคริลิกใส ถูกพันด้วยเชือกสีแดง ซึ่งพวกกรานิวต์ใช้สำหรับจับตัวมนุษย์ผ่านทางกาบุของตนเอง เพื่อนำกลับมาแปรรูปเป็นสไปซ์สำหรับขนมหวานแห่งความมืด มนุษย์ที่ถูกผนึกในฮิโตะเพรส จะมีสภาพเหมือนถูกแช่แข็ง หากตัดเชือกสีแดงได้ทัน ก็จะสามารถปลดปล่อยมนุษย์ที่ถูกจับได้ แต่ถ้าแผ่นฮิโตะเพรสถูกทำลาย มนุษย์คนนั้นก็จะเสียชีวิตไปด้วย
แฮ็ปปี้พาเหรด หรือ ฮาปิปาเระ (はぴぱれ)
ร้านขายของเบ็ดเตล็ดของซาจิกะ ที่โชมะมาอาศัยอยู่ ภายในร้านประดับประดาด้วยของสีสันสดใสสมกับตัวเจ้าของ หลังโชมะกลับมาในตอนที่ 5 ซาจิกะก็ได้ยกบริเวณห้องนั่งเล่นให้โชมะใช้เป็นที่นอนพักผ่อน ต่อมาซาจิกะก็ได้ปรับเปลี่ยนมันเป็น ร้านรับจ้างสารพัด โดยส่วนใหญ่เธอและโชมะจะรับงานตามบ้าน เช่น ทำความสะอาด ขนย้ายของ แจกใบปลิวโฆษณา

**รายชื่อนักแสดง**

**นักแสดงหลัก**
 ชิเน็น ฮิเดคาซุ (知念英和) รับบทเป็น โชมะ / มาสค์ไรเดอร์กาบุcast- ฮิโนะ ยูสุเกะ (日野友輔) รับบทเป็น คาระคิดะ ฮันโตะ / มาสค์ไรเดอร์วาเลนcast- มิยาเบะ โนโซมิ (宮部のぞみ) รับบทเป็น อามาเมะ ซาจิกะcast- โชจิ โคเฮย์ (庄司浩平) รับบทเป็น ลาเกียร์ อมัลการ์ / มาสค์ไรเดอร์วรัมcast- อาซานุมะ ชินทาโร่ (浅沼晋太郎) รับบทเป็น สุงะ เค็นโซ / มาสค์ไรเดอร์เบคcast- จิโตเสะ มาจิ (千歳まち) รับบทเป็น กล็อตต้า สโตมัคcast- ทาคิซาวะ เรียว (滝澤諒) รับบทเป็น นิเยลฟ์ สโตมัคcast- คาวาซากิ โฮโนกะ (川﨑帆々花) รับบทเป็น ชีตา สโตมัคcast- โคกะ รุยโตะ (古賀瑠) รับบทเป็น จิ๊บ สโตมัคcast- คามาตะ เอเรนะ (鎌田英怜奈) รับบทเป็น ลิเซล จาร์ลดั๊ค- นากาจิมะ อาริสะ (中島亜梨沙) รับบทเป็น อิโนอุเอะ มิจิรุ- โคมัตสึ โทชิมาสะ (小松利昌) รับบทเป็น ชิโอยะ โซจิ- สึคาโมโตะ ทาคาชิ (塚本高史) รับบทเป็น แลงโก สโตมัค

**ผู้ให้เสียง**
 ยาซุโมโตะ ฮิโรกิ (安元洋貴) ให้เสียงเป็น บ็อกก้า จาร์ดั๊ค- ทาดาโนะ โยเฮย์ (多田野 曜平) ให้เสียงเป็น เด็นเต้gavv6- ทาเคอุจิ เรียวตะ (竹内 良太) ให้เสียงเป็น บูชgavv6- ยามาโมโตะ คาซึโนมิ (山本和臣) ให้เสียงเป็น โคเมล อมัลการ์- ชิมาดะ บิง (島田敏) ให้เสียงเป็น ซอมบ์- แคน คาซึกิ (喜屋武和輝) ให้เสียงเป็น ซอร์เบ- ชิโมวาดะ ฮิโรกิ (下和田ヒロキ) ให้เสียงเป็น เฟรปเปอิสึ- ทาคางิ วาตารุ (高木渉) ให้เสียงเป็น มาเก็น- ซากุราอิ โคกิ (櫻井皓基), โซจิ อายุ (東海林亜祐) ให้เสียงเป็น เอเจนต์ / โกจิโซ

**นักแสดงรับเชิญและวนเวียน**

**สูทแอทเตอร์**

**ผู้ให้เสียงภาษาไทย**

**นักพากย์เสียงตัวละครหลัก**
 พิพัฒน์ บุญสิทธิเลิศ (ปลาย) พากย์เป็น โชมะ / มาสค์ไรเดอร์กาบุ, ดาร์คโชมะ / มาสค์ไรเดอร์บิตเตอร์กาบุ- ภัคภูมิ ลิ้มมานะสถาพร (เบิร์ด) พากย์เป็น คาระคิดะ ฮันโตะ / มาสค์ไรเดอร์วาเลน- นันทนาพร ประสมศรี (จึ๋ง) พากย์เป็น อามาเนะ ซาจิกะ- อภิชิต ลิขิตลิ้มปรีชา (บอส) พากย์เป็น ลาเกียร์ อมัลการ์ / มาสค์ไรเดอร์วรัม- อิทธิพล มามีเกตุ (พี่จูน) พากย์เป็น แลงโก สโตมัค- วิภาดา จตุยศพร (น้าเปียก) พากย์เป็น กล็อตต้า สโตมัค, ซาโต้ รึทสึ- ภัทรวุฒิ สมุทรนาวี (หนึ่ง) พากย์เป็น นิเยลฟ์ สโตมัค, เคนทานิ คาตาโร่- ศันสนีย์ ติณห์กีรดิศ (ศัน) พากย์เป็น ชีตา สโตมัค- มนัสวิน มลิวงศ์ (ไบค์) พากย์เป็น จิ๊บ สโตมัค, มินาโมโตะ โคจิ- ธนกฤต เจนคลองธรรม (น้าอ๋อ) พากย์เป็น ชิโอยะ โซจิ, เด็นเต้ สโตมัค, สุงะ เค็นโซ / มาสค์ไรเดอร์เบค- แพตรี ปรานีตพลกรัง (นิด) พากย์เป็น ลิเซล จาร์ดั๊ค

**นักพากย์เสียงตัวละครเสริม**
ภูเบศ พัฒน์ปรีชา (ต่าง) พากย์เป็น กรานิวต์ ฮาวน์- กิตติธร พันธ์โคกกรวด (ม๊อบ) พากย์เป็น กรานิวต์ วิปเปิล- อาทิตยา บุญศรีสวัสดิ์ (ซันนี่) พากย์เป็น กรานิวต์ บอน (ร่างมนุษย์)- ขจรภพ อินทร์ชิน (เตอร์) พากย์เป็น กรานิวต์ บอน (ร่างกรานิวต์)- สรวิศ ตงเท่ง (เอิร์ธ) พากย์เป็น กรานิวต์ โอทาเกะ- ประภัฒน์ สินธพวรกุล (Mr.คิม) พากย์เป็น อิวาชิมิซุ คัตสึมิ / กรานิวต์ ดีน- รุจิระ ขจีเจริญ (แบงก์) พากย์เป็น กรานิวต์ ยาร์ด- วัทธ์ดนัย ศรีเพ็ชร์ (ป๊อบ) พากย์เป็น กรานิวต์ เออร์ลี่- ธันธร กีรกะจินดา (แป๊ก) พากย์เป็น คานิ / กรานิวต์ โรโจ- อรุณี นันทิวาส (น้าตุ๊ก) พากย์เป็น กรานิวต์ คูล (ร่างมนุษย์)- ภาคภูมิ วันทอง (โอเว่น) พากย์เป็น กรานิวต์ คูล (ร่างกรานิวต์)- ณัญญาณัฏฐ์ นิธิญากรณ์ (มิลค์) พากย์เป็น โคเมล อมัลการ์- ศิวพันธ์ บุณยรัตพันธุ์ (ทอย) พากย์เป็น กรานิวต์ สมีล- พลวรรษ เปรมปรีดิ์ (วา) พากย์เป็น ซอมป์ สโตมัค- ปิยภัทร ศรลัมพ์ (ตะวัน) พากย์เป็น กรานิวต์ เลอ บีท- รัตนชัย เหลืองวงศ์งาม (ตี๋) พากย์เป็น กรานิวต์ โอจิรุ- หลายบาท พากย์เป็น เฟรปเปอิสึโกจิโซ

**เพลงประกอบ**
เพลงเปิดเรื่อง- "Got Boost?" natalie240716
ร้องโดย FANTASTICS from EXILE TRIBE
วิดีโอภาพเพลงเปิดเรื่องเรื่มใช้ตั้งแต่ตอนที่ 2
เพลงของตัวละคร- "HAPPY NOTE"
ร้องโดย โชมะ (ชิเน็น ฮิเดคาซุ)- "Truth Hunter"
ร้องโดย คาระคิดะ ฮันโตะ (ฮิโนะ ยูสุเกะ)- "Happy Parade"
ร้องโดย อามาเมะ ซาจิกะ (มิยาเบะ โนโซมิ)- "ฮิเค็นไต โนะ ชินคะ นิ โอเครุ โคซัทสึ" (Hi Kentai no Shinka ni Okeru Kōsatsu)
ร้องโดย สุงะ เค็นโซ (อาซานุมะ ชินทาโร่)

**รายชื่อตอน**

**ในสื่ออื่นๆ**

**ทีวีซีรีส์**
มาสค์ไรเดอร์ก็อตชาร์ด

**ภาพยนตร์**
มาสค์ไรเดอร์ก็อตชาร์ด เดอะมูวี่ เดอะ ฟิวเจอร์ เดย์เบรก

**การออกอากาศ**
มาสค์ไรเดอร์กาบุ ออกอากาศทุกวันอาทิตย์เวลา 9:00 น. - 9:30 น. ทางสถานีโทรทัศน์ทีวีอาซาฮิ
ในประเทศไทยลิขสิทธิ์ในการเผยแพร่เป็นของบริษัท ดรีม เอกซ์เพรส (เดกซ์) ในส่วนการออกอากาศทางโทรทัศน์ ออกอากาศในรายการการ์ตูนดังสุดสัปดาห์ ทางช่อง 7 เอชดี หมายเลข 35 ออกอากาศทุกวันเสาร์เวลา 7:00 น. - 7:30 น. ออกอากาศตอนแรกเมื่อวันที่ 23 พฤศจิกายน พ.ศ. 2567 และมีช่องทางการรับชมในรูปแบบสตีมมิ่ง ทั้งแอปพลิเคชันสตีมมิ่ง Flixer และช่องยูทูบ DEXClub ทุกวันเสาร์เวลา 7:30 น. และ 9:00 น. ตามเวลาในประเทศไทย

**อ้างอิง**

**หมายเหตุ**

**ข้อมูลที่มา**

**ข้อมูลลิงก์**
  - ทีวีอาซาฮิ-  - Kamen Rider Web Official โตเอะ- Kamen Rider Gavv Toei Official
ก